આ બનાવ અંગે મળેલી માહિતી અનુસાર શનિવારે મધરાત્રે દક્ષ દારૂનો નશો કરી બેફામ ગતિએ કાર હંકારી રહ્યો હતો, જે સમયે તેની કાર પહેલા ડિવાઇડર પર ચઢી ગઇ હતી અને ત્યારબાદ તેની કારનું વ્હીલ નીકળી જતા કાર એક થાંભલા સાથે અથડાઇને પલ્ટી મારી ગઇ હતી. સદભાગ્યે એ સમયે ત્યાં કોઇ અન્ય વાહન કે પછી લોકો નહીં હોવાના કારણે કોઇ જાનહાની થઇ નથી, તેમજ દક્ષને પણ ઇજા પહોંચી નહોતી. આ ધટના નહેરુનગરથી શિવરંજની ચાર રસ્તા નજીક ઘટી હતી. ઘટનાની જાણ થયા બાદ પહોંચેલી પોલીસે દક્ષ વિરુદ્ધ ડ્રીંક એન્ડ ડ્રાઇવનો કેસ દાખલ કરીને કાર્યવાહી હાથ ધરી છે.